CELEX: 62015TN0485
Language: da
Date: 2015-08-24 00:00:00
Title: Sag T-485/15: Sag anlagt den 24. august 2015 — Alsharghawi mod Rådet

12.10.2015   
            
            
               DA
            
            
               Den Europæiske Unions Tidende
            
            
               C 337/41
            
         Sag anlagt den 24. august 2015 — Alsharghawi mod Rådet
   (Sag T-485/15)
   (2015/C 337/46)
   Processprog: fransk
   
      Parter
   
   
      Sagsøger: Bashir Saleh Bashir Alsharghawi (Johannesburg, Sydafrika) (ved advokat É. Moutet)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådet for Den Europæiske Unions afgørelse FUSP 2015/1333 af 31. juli 2015 om ophævelse af afgørelse 2011/137/FUSP og gennemførelsesforordning (EU) 2015/1323 af 31. juli 2015 om gennemførelse af artikel 16, stk. 2, i forordning (EU) 204/2011 om restriktive foranstaltninger i Libyen annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om Rådets manglende kompetence til at opføre sagsøgeren på listen over personer, der er omfattet af de restriktive foranstaltninger, da sagsøgerens navn hverken er nævnt i De Forenede Nationers Sikkerhedsråds resolutioner 1970 (2011) og 1973 (2011) eller i ændringsresolutionerne 2213/2015 og 2214/2015.
            
         
               2.
            
            
               Andet anbringende om tilsidesættelse af væsentlige formkrav, der er delt i to led:
               
                           —
                        
                        
                           tilsidesættelse af begrundelsespligten
                        
                     
                           —
                        
                        
                           tilsidesættelse af sagsøgerens ret til forsvar på grund af manglende kontradiktorisk retsforhandling.
                        
                     
         
               3.
            
            
               Tredje anbringende om en tilsidesættelse af retsreglerne om Den Europæiske Unions traktaters gennemførelse, der er delt i to led:
               
                           —
                        
                        
                           tilsidesættelse af uskyldsformodningen
                        
                     
                           —
                        
                        
                           tilsidesættelse af grundlæggende rettigheder, for så vidt som Rådet ved at pålægge sagsøgeren de restriktive foranstaltninger har gjort indgreb i sagsøgerens frihed til at ud- og indrejse og sagsøgerens ejendomsret.
                        
                     
         
               4.
            
            
               Fjerde anbringende om, at de anfægtede retsakter ikke er velbegrundede, for så vidt som der ikke findes et solidt, faktuelt grundlag, der begrunder deres relevans.